Virallinen lehti nro C 109 , 01/05/1995 s. 0299



B4-0611/95 Päätöslauselma Thermie II -ohjelmasta Euroopan parlamentti, joka - ottaa huomioon yhteisön ohjelmasta Euroopan energiateknologian edistämisen taloudelliseksi tukemiseksi vuosina 1995 - 1998 (Thermie II) 13. huhtikuuta 1994 tehdyn ehdotuksen neuvoston asetukseksi ((EYVL C 158, 9.6.1994, s. 6)), - ottaa huomioon tästä ehdotuksesta 15. marraskuuta 1994 antamansa lausunnon ((EYVL C 341, 5.12.1994, s. 48)), - ottaa huomioon 15. joulukuuta 1994 päivätyn päätöslauselmansa Euroopan yhteisöjen kokonaistalousarvioesityksestä varainhoitovuodelle 1995 ((Istunnon pöytäkirja, osa II, kohta 1)) ja erityisesti sen 24 kohdan, - ottaa huomioon komission muutetun ehdotuksen (KOM(94)0654), jossa otetaan laajasti huomioon parlamentin tarkistukset, A. ottaa huomioon, että neljännessä puiteohjelmassa erityisen muuta kuin ydinenergiaa koskevan tutkimusohjelman tulosten esittelyyn varattujen määrärahojen todellinen arvo on vähentynyt huomattavasti (noin 25 %) edelliseen vastaavaan ajanjaksoon verrattuna, B. ottaa huomioon, että huomattavalle osalle vanhaa Thermie-ohjelmaa - markkinoita lähinnä olevat hankkeet - ei voida järjestää rahoitusta neljännestä puiteohjelmasta, koska puiteohjelma on tarkoitettu tutkimukseen ja teknologiseen kehitykseen ja teknisen toteuttamiskelpoisuuden esittelyyn, C. ottaa huomioon, että muuta kuin ydinenergiaa koskevan teknologian tutkimuksen välttämättömyydestä huolimatta yksi yhteisön jäsenvaltioiden yleisesti tunnetuista heikkouksista, johon kiinnitetään huomiota komission valkoisessa kirjassa kasvusta, kilpailukyvystä ja työllisyydestä, on se, että tutkimustuloksia ei pystytä riittävästi muuntamaan menestyviksi teolliseksi tuotteiksi, D. ottaa huomioon, että Thermie-ohjelman (1990 - 1994) puolivälissä tehdyn asiantuntijoiden selvityksen mukaan ohjelman teknisestä onnistumisesta huolimatta pitäisi panostaa enemmän markkinaosuuksien saamiseen uudelle teknologialle, E. ottaa huomioon, että saastumista voidaan vähentää tehokkaasti ainoastaan edistämällä tutkimukseen perustuvia käytännön hankkeita, F. ottaa huomioon, että tämänkaltaiset hankkeet ovat erittäin mielenkiintoisia vähemmän kehittyneiden alueiden ja pienten ja keskisuurten yritysten näkökulmasta, G. ottaa huomioon, että tutkimus, teknologinen kehitys, tekninen esittely, taloudellinen toteutettavuus ja tutkimustulosten teollisten mahdollisuuksien hyödyntäminen muodostavat kokonaisuuden ja niitä on käsiteltävä poliittisella tasolla johdonmukaisesti ja kokonaisvaltaisesti, H. ottaa huomioon, että parlamentti on aina pitänyt oleellisena sitä, että yhteisö harjoittaa tasapainoista energiapolitiikkaa, ja että tässä yhteydessä on erittäin tärkeää edistää uudistuvan energian ja muun kuin ydinenergian käyttöä, I. korostaa erityisesti, että jos Thermie II -ohjelmaa ei hyväksytä, niitä viittätoista «energiakeskusta» (EC-Energy Centres), jotka edistävät innovatiivista energiateknologiaa osana energia-alan teollista yhteistyötä Keski- ja Itä-Euroopan maiden kanssa, uhkaa sulkeminen, J. muistuttaa tässä yhteydessä, että parlamentti pyysi komissiota 16. maaliskuuta 1995 päivätyssä päätöslauselmassaan Mochovcen ydinvoimalasta ((Istunnon pöytäkirja, osa II, kohta 16)) esittämään sille itäistä Keski-Eurooppaa koskevan energiakehityssuunnitelman, jolla pyritään sähkön tuotantolähteiden monipuolisuuteen, tehokkaaseen energiankäyttöön ja ydinenergiariippuvuuden vähentämiseen, K. ottaa huomioon, että energiakeskusten sulkemisen sijasta komission olisi harkittava uusien energiakeskusten perustamista Latinalaiseen Amerikkaan, Maghreb-maihin, Kiinaan ja yleisemmin kehitysmaihin, mikä voitaisiin toteuttaa Thermie II -ohjelman avulla, L. ottaa huomioon, että sovittelumenettelyssä, joka johti yhteispäätökseen neljännestä puiteohjelmasta, Euroopan parlamentti hyväksyi puiteohjelman sillä nimenomaisella ehdolla, että komissio esittää taloudellisen toteuttamiskelpoisuuden esittelyyn ja tulosten levittämiseen tarkoitetun Thermie II -ohjelman, M. ottaa huomioon, että komissio noudatti viipymättä parlamentin pyyntöä, N. ottaa huomioon, että rahoituskehyksen 3 kategoriaan osoitetun rahoituksen rajoitukset ovat liiallisia; nämä rajoitukset vaikeuttavat merkittävästi energiansäästön ja vaihtoehtoisten energiamuotojen edistämistä, O. ottaa huomioon, että neuvosto kirjasi vuoden 1995 talousarvion toisessa käsittelyssä Thermie II -ohjelmalle 30 miljoonaa ecua, mikä vastaa komission alustavaan esitykseen kirjaamaa summaa ja joka esiintyy nyt vuoden 1995 talousarviossa, P. ottaa huomioon, että neuvosto ei ole tähän mennessä edistynyt Thermie II - ohjelman käsittelyssä, 1. Korostaa, että Thermie II -ohjelma auttaa suuntaamaan ja tasapainottamaan yhteisön energiapolitiikkaa, vähentämään saastumista, edistämään köyhempien alueiden teollista kehitystä, pk-yritysten toimintaa ja innovatiivisen energiateknologian kehittämistä Keski- ja Itä-Euroopan maissa, Välimeren alueella ja kehitysmaissa; 2. Vaatii erityisesti, että Thermie II -ohjelman avulla kehitetään energiakumppanuus - Euroopan unionin ja Keski- ja Itä-Euroopan välille varmistamalla, että sinne perustettujen viidentoista «energiakeskuksen» (EC-Energy Centres) toiminta jatkuu - Euroopan unionin ja Kiinan, Latinalaisen Amerikan, Välimeren alueen ja muiden kehitysmaiden välille suunnittelemalla sinne perustettavien uusien «energiakeskusten» rahoitus; 3. Vahvistaa neljännen puiteohjelman yhteispäätöksen yhteydessä hyväksymänsä kannan, jonka mukaan luodaan suora yhteys tutkimusohjelmien ja Thermie II -ohjelman välille, jotta painotetaan yhteisön tarvetta edistää markkinaosuuksien saamista energiansäästön, uudistuviin energianlähteisiin ja puhtaaseen palamiseen perustuvalle uudelle teknologialle; 4. On sitä mieltä, että tutkimus, teknisen toteuttamiskelpoisuuden esittely, taloudellisen toteuttamiskelpoisuuden esittely ja tulosten levittäminen ovat oleellinen osa kokonaisvaltaista toimintaa muun kuin ydinenergian alalla ja että yhden osatekijän poistaminen olisi vahingollista koko harjoitetulle politiikalle; 5. Odottaa näin ollen, että neuvosto tunnustaa, että Thermie II -ohjelma on tarpeen jatkettaessa ja vahvistettaessa yhteisön kokonaispyrkimystä, joka suosii teknisen ja taloudellisen toteuttamiskelpoisuuden esittelyä ja uuden teknologian levittämistä muun kuin ydinenergian alalla Euroopan parlamentin jatkuvasti puolustaman kannan ja yhteisön kansainvälisten sitoumusten mukaisesti; 6. Pyytää komissiota Thermie II -ohjelman hyväksymistä odotettaessa ryhtymään viipymättä tarvittaviin toimiin vuoden 1995 talousarvion kohdassa B4-1000 tälle ohjelmalle osoitettujen määrärahojen toteuttamiseksi; 7. Kehottaa puhemiestään välittämään tämän päätöslauselman komissiolle ja neuvostolle.